《李三洲宅上兰盛开感而赋此 其二》
明代·王渐逵

每于九畹怜秋晚，讵意春轩得更逢。誉望又归尼父操，清芬应更伯夷风。

珠缨自别菖阳谱，玉蕊犹疑桂子宫。鶗鴂不须鸣泽国，孤标留与众芳宗。

作者简介：（1498—1559）明广东番禺人，字用仪，一字鸿山，号青萝子、大隐山人。正德十二年进士，官刑部主事。以养母请告，家居十余年，后至广州，适更诏，养病逾三年者不复叙用。乃赴会稽，谒王阳明墓，与其门人讲学。久之乃归。后复被荐入京，言事不报，复乞归。嘉靖三十七年十二月卒。更《青萝文集》。